প্রস্তাবনায় বলা হয়, বিটিএমসি’র জমি মূলধন হিসেবে বিবেচ্য হবে। প্রকল্পসমূহ বাস্তবায়ন, রক্ষণাবেক্ষণ, প্রক্রিয়াজাতকরণ ও বাজারজাতকরণসহ সকল পরিচালনা সংক্রান্ত দায়িত্ব প্রাইভেট পার্টির ওপর থাকবে। প্রকল্প ব্যয়ে বিটিএমসি ও প্রাইভেট পার্টি অংশীদারিত্বের ভিত্তিতে অথবা আলোচনার মাধ্যমে প্রকল্পের শেয়ার বণ্টন হবে। শেয়ারের ভিত্তিতে লভ্যাংশও বণ্টন হবে। প্রাথমিক পর্যায়ে পার্টনারশিপের মেয়াদ ৩০ বছর নির্ধারণ করা যেতে পারে।